Vandarbejdet sæson 2017

Aktiviteterne hos vandfolket i sæsonen 2017 har ligget på højde med aktiviteterne de foregående år.

Vi har afholdt 6 vandprøver i år 2017 incl. Gold Cup. Gold cup havde reserveret hele fredagen til vandprøver. Det viste sig at være en god beslutning. Det var en travl dag, hvor vi skulle tidligt i gang for at nå alle vandprøverne. TV-2 Fyn havde også et indslag fra vand prøverne.

Tilmelding til vandprøver foregår nu via Hundeweb. Alle konkurrencer i 2018 er lagt ind i Hundeweb.

2017 var andet år hvor vi afholdt DM. Der deltog 4 hunde til DM.   
  
I 2017 var der 20 hunde der bestod en SoR prøve. Til Gold cup deltog der hunde fra 6 forskellige nationer.  
På hitlisten for vandhunde står der 22 hunde, der deltog i vandprøver i 2017.

Vandarbejdet i 2017 har givet et lille overskud. Indtægter kommer fra tilmeldingsgebyr til vandprøver, og udgifter går til uddannelse, materiel, kørsel og rosetter.

I 2018 afholder vi figurantkursus i maj måned. Kurset foregår ved Humlum fiskerleje. Vi afholder også en konkurrence i samme weekend.

Der er planlagt konkurrencer og aktiviteter i 2018 på samme niveau som i 2017.

Se i øvrigt vands hjemmeside http://newfclub-vand.dk for yderligere informationer om vandarbejdes aktiviteter og historie.

Vandudvalget  
v. Troels Agerbo